b"\n_START_ARTICLE_\nEp\xc3\xadstola d'Eugnostos\n_START_SECTION_\nAspectes literaris\n_START_PARAGRAPH_\nPer anunciar l'exist\xc3\xa8ncia d'un D\xc3\xa9u transcendent, un D\xc3\xa9u desconegut per tots, incloent-hi els savis d'aquest m\xc3\xb3n, i que no \xc3\xa9s el creador del m\xc3\xb3n, Eugnostos assumeix el g\xc3\xa8nere ret\xc3\xb2ric de l'elogi._NEWLINE_Amb un llenguatge entre filos\xc3\xb2fic i h\xc3\xadmnic, mostra al D\xc3\xa9u transcendent que reina des de les altures sobre tots, \xc3\xa9s a dir, sobre l'univers espiritual. Es nota una gran coher\xc3\xa8ncia en l'organitzaci\xc3\xb3 del Tractat que progressa del que est\xc3\xa0 amagat al que \xc3\xa9s manifest. El principi fonamental, recurrent entre els gn\xc3\xb2stics, \xc3\xa9s la necessitat de descobrir l'invisible en el visible, que \xc3\xa9s solament possible a trav\xc3\xa9s d'una revelaci\xc3\xb3. Nom\xc3\xa9s al final es descobreix la identitat d'aquest D\xc3\xa9u desconegut i el seu m\xc3\xb3n espiritual, que s'ha revelat aqu\xc3\xad sota.\n_START_SECTION_\nContingut\n_START_PARAGRAPH_\nEl tema b\xc3\xa0sic \xc3\xa9s la generaci\xc3\xb3, en el sentit del part espiritual. M'entres el primer principi \xc3\xa9s sense forma o nom, es revela separant de si mateix la forma (o el nom div\xc3\xad que t\xc3\xa9 una forma espec\xc3\xadfica) per donar forma i nom a cada un dels espirituals. Aquesta forma \xc3\xa9s l'home primigeni, de quina manifestaci\xc3\xb3 final \xc3\xa9s el Salvador. Aqu\xc3\xad es troba la doctrina del fill, aix\xc3\xad com les formes i noms dels eons. Tota la revelaci\xc3\xb3 pot ser resumida per la frase de Climent d'Alexandria en els passatges de Teodoto (26,1) a on afirma que la part invisible de Jes\xc3\xbas \xc3\xa9s el nom, i la part visible, l'esgl\xc3\xa9sia d'Alexandria. L'esgl\xc3\xa9sia visible, que ha caigut en el caos inferior, revela el nom invisible que li d\xc3\xb3na forma i il\xc2\xb7luminaci\xc3\xb3._NEWLINE_Eugnostos tamb\xc3\xa9 es caracteritza per la import\xc3\xa0ncia que d\xc3\xb3na al mite de l'home primigeni, tan distint del terrestre, i manifestaci\xc3\xb3 del D\xc3\xa9u suprem. Aquest mite, \xc3\xa9s unit a la doctrina filos\xc3\xb2fica de la generaci\xc3\xb3 autoengendrada del segon principi div\xc3\xad, una creen\xc3\xa7a generalitzada en tot l'Imperi Rom\xc3\xa0 durant el segle I. El text d'Eugnostos, amb un vocabulari filos\xc3\xb2fic prec\xc3\xads, permet aclarir la noci\xc3\xb3 d'autoengendrat, una de les idees filos\xc3\xb2fiques que els gn\xc3\xb2stics van plagiar per explicar la doctrina del Salvador salvat. Finalment l'an\xc3\xa0lisi d'Eugnostos toca una pregunta molt debatuda des de l'escola de l'Historia de les Religions a Alemanya respecte als lligams entre el Cristianisme i el Gnosticisme, especialment respecte al mite de l'home celeste o el salvador - redemptor.\n_START_SECTION_\nData i Lloc de composici\xc3\xb3\n_START_PARAGRAPH_\nEugnostos pot haver-se escrit a Alexandria, ja que \xc3\xa9s molt semblant al judaisme decididament plat\xc3\xb2nic trobat en Fil\xc3\xb3 d'Alexandria i que ensenya un cristianisme molt adequat per a tal ambient. Les fonts principals sobre les que el text est\xc3\xa0 basat v\xc3\xa9nen de les escriptures jueves. Aix\xc3\xb2 demostra la seva antiguitat, tant com la seva audi\xc3\xa8ncia futura. Les doctrines filos\xc3\xb2fiques mixt-plat\xc3\xb2niques del text, tant com els seus paral\xc2\xb7lels amb altra literatura patr\xc3\xadstica, demostren que el llibre fou escrit pels vols del segle II."